10. ΠΡΟΕΔΡΙΚΟΝ ΔΙΑΤΑΓΜΑ υπ' αριθ. 892 της 4/8 Δεκ. 1976 (ΦΕΚ Α΄ 326) Περί των προϋποθέσεων κατατάξεως και εγγραφής πτυχιούχων ανωτάτων εκπαιδευτικών ιδρυμάτων εις την Φιλοσοφικήν Σχολήν του Πανεπιστημίου Ιωαννίνων προς απόκτησιν και ετέρου πτυχίου. Έχοντες υπ' όψει: 1.Τας διατάξεις της παρ. 3 του άρθρ. 1 του νόμ. 379/1976 "περί εγγραφής πτυχιούχων ανωτάτων εκπαιδευτικών ιδρυμάτων προς απόκτησιν και ετέρου πτυχίου και άλλων τινών συναφών διατάξεων" (ΦΕΚ 176 Α΄). 2.Γνώμην της Φιλοσοφικής Σχολής του Πανεπιστημίου Ιωαννίνων (συνεδρία 337/12.10.1976), και  3.Την υπ' αριθ. 909/1976 γνωμοδότησιν του Συμβουλίου της Επικρατείας, προτάσει του επί της Εθνικής Παιδείας και Θρησκευμάτων Υπουργού, αποφασίζομεν: Πτυχιούχοι ανωτάτων εκπαιδευτικών ιδρυμάτων, ως και σχολών και τμημάτων αυτών ή ισοτίμων της αλλοδαπής δύναται να καταταγούν και εγγραφούν εις τα Τμήματα της Φιλοσοφικής Σχολής του Πανεπιστημίου Ιωαννίνων προς απόκτησιν και ετέρου πτυχίου, υπό τας προϋποθέσεις του παρόντος και μέχρι του αριθμού του οριζομένου κατ' έτος υπό της Σχολής ταύτης κατά τα εν άρθρ. 1 παρ. 2 του Νόμ. 379/1976 και εντός των υπό της αυτής διατάξεως προβλεπομένων ορίων, επιφυλασσομένης της εφαρμογής του άρθρ. 3 του αυτού νόμου. Άρθρ.2.-Αι αιτήσεις κατατάξεως και εγγραφής μετά πιστοποιητικού της οικείας Σχολής ότι ο αιτών τυγχάνει πτυχιούχος, εις το οποίον δέον να αναγράφεται και ο βαθμός του πτυχίου, υποβάλλονται εις την Φιλοσοφικήν Σχολήν του Πανεπιστημίου Ιωαννίνων υπό των ενδιαφερομένων μέχρι της 30ής Σεπτεμβρίου εκάστου έτους. Εξαιρετικώς δια το έτος 1976 αι αιτήσεις μετά του ως άνω δικαιολογητικού υποβάλλονται εντός 15 ημερών από της δημοσιεύσεως σχετικής ανακοινώσεως της Σχολής. Σελ. 636,04(δ) Προκειμένου περί αιτήσεων κατατάξεως πτυχιούχων ανωτάτων εκπαιδευτικών ιδρυμάτων της αλλοδαπής, ομού μετά του ως άνω δικαιολογητικού συνυποβάλλεται και βεβαίωσις αντιστοίχου Σχολής ανωτάτου εκπαιδευτικού ιδρύματος της ημεδαπής περί της ισοτιμίας του τίτλου. Άρθρ.3.-1.Εις το Γ΄ έτος σπουδών εγγράφονται πτυχιούχοι των Φιλοσοφικών Σχολών της ημεδαπής, των Τμημάτων Ξένων Γλωσσών και Φιλολογιών του Πανεπιστημίου Αθηνών και του Ινστιτούτου Ξένων Γλωσσών και Φιλολογιών του Πανεπιστημίου Θεσσαλονίκης ή ισοτίμου της αλλοδαπής, επί τη βάσει του βαθμού πτυχίου των. 2.Εις το Β΄ έτος σπουδών εγγράφονται πτυχιούχοι Θεολογίας, επί τη βάσει του βαθμού πτυχίου των. Ούτοι υπόκεινται εις εξέτασιν εις όσα υποχρεωτικά μαθήματα του Α΄ έτους σπουδών της Φιλοσοφικής Σχολής του Πανεπιστημίου Ιωαννίνων δεν έχουν εξετασθή εις την Θεολογικήν Σχολήν, από την οποίαν έχουν αποφοιτήσει. 3.Εις το Α΄ έτος σπουδών εγγράφονται πτυχιούχοι απασών των ανωτάτων σχολών, πλην των εν παρ. 1 και 2 του παρόντος άρθρου διαλαμβανομένων, επί τη βάσει του βαθμού του πτυχίου των. 4.Μεταξύ ισοβαθμούντων εις απάσας τας περιπτώσεις του παρόντος άρθρου διενεργείται κλήρωσις υπό της Σχολής. Εις τον αυτόν επί της Εθνικής Παιδείας και Θρησκευμάτων Υπουργόν ανατίθεμεν την δημοσίευσιν και εκτέλεσιν του παρόντος Π.Δ/τος. 31.Η.β.9-10 Φιλοσοφική Σχολή Ιωαννίνων 